section_heading: Životopis
paragraph_text: Osnovnu glazbenu naobrazbu Ino Perišić stekao je u rodnom gradu. Dirigiranje je studirao na Muzičkoj akademiji u Zagrebu. Umjetničku karijeru započeo je 1943. kao korepetitor i dirigent Opere HNK u Osijeku. Kao operni dirigent djelovao je u Zagrebu (1950. – 1955. i 1965. – 1967.), Mariboru (1955./56.), Skopju (1956. – 1965.) i Rijeci (1967. – 1974.). Od 1974. godine pa sve do umirovljenja bio je dirigent Opere HNK u Zagrebu. Iako je bio poznatiji kao dirigent, Ino Perišić ostavio nam je u nasljeđe i dvadesetak svojih skladateljskih ostvarenja. Pretežito su to skladbe za veliki simfonijski orkestar, no ima i zanimljivih djela za komorne ansamble i sastave. Skladao je nekoliko popijevki za glas i klavir, ali i klavirsku pratnju za brojne pjesme raznih autora. Bio je dugogodišnji član Hrvatskoga društva skladatelja<ref>Hrvatsko društvo skladatelja: Ino Perišić, pristupljeno 14. lipnja 2014. i Hrvatskoga društva glazbenih umjetnika.<ref>Hrvatsko društvo glazbenih umjetnika: Članovi, pristupljeno 14. lipnja 2014.